እናበሉ ይሓቱኒ ነይሮም። ትርጉሙ ምስነገርኩዎም ብዙሓት ሰባት ንኢዶምዎ"። ሓደ ግዘ፡ ነርስ ንክትኸውን ትምህርቲ ጀሚራ ነይራ። ድሕሪ ክልተ ዓመት ግን ትምህርታ ኣቋሪጻ ናብ ኣትሌቲክስ ክተተኩር ጀሚራ። ኣብ ዶሓ ኣብ ዝተኻየደ ሻምፒዮን ኣትሌቲክስ፡ ኢትዮጵያውያን ዝፍለጥሉ ውድድር 10 ሽሕ ሜትሮ ስዒራ ወርቂ ምውሳዳ ፍሉይ ስምዒት ከም ዝፈጠረላ ትዛረብ። ሲፈን ንኢትዮጵያ ወኪላ ክትጎዪ ሕቶ ከም ዝቐረበላ ትዛረብ። "ዝሓተቱኒ ሰባት ኣለው። ኣነ ግን ንኢትዮጵያ ክውክል ድልየት ሃልዩኒ ኣይፈልጥን። ኦሮሚያ ናጻ እንተዘይወጺኣ ንኢትዮጵያ ኣይውክልን" ዝብል መርገጺ ኣለዋ። "ኢትዮጵያ ደቃ ብዙሓት'ዮም። ንዕኦም ሓገዝ እንተዝግበረሎም ነይሩ ኣነ'ውን ድልየት ምሓደረኒ። ግን እቶም ዘለው'ውን ኣይተሓገዙን። ንኣብነት ምስ ዮሚፍ ቀጀልቻ ብሓባር ኢና ልምምደ ንገብር። ብዙሕ ጸገማት'ዩ ሓሊፉ። በዚ ምኽንያት ንኢትዮጵያ ዝኸውን ድልየት ሃሊዩኒ ኣይፈልጥን። እንኳዕ ወጻእኹ'የ ዝብል"። ኣብ ኔዘርላንድስ ጽቡቕ ዓወት ንዘመዝግቡ ኣትሌታት፡ ፍሉይ ትኹረት ከም ዝወሃብ ሲፈን ትዛረብ። "ኣብ ፌደሬሽን ምስ ዘለው ሰባት ዝፍጠር ባእሲ የለን። እንታይ ክንገብረልኪ?
